
R E F E R A T    D E   A P R O B A R E
privind aprobarea contractării unui împrumut în valoare de 4.000.000 lei, în conformitate cu prevederile art. 1 din Ordonanța de Urgență a Guvernului
 nr. 24/2023 privind unele măsuri fiscal - bugetare destinate acordării 
unor împrumuturi din Trezoreria Statului

             

Municipiul Brad are în derulare mai multe proiecte finanțate din fonduri externe nerambursabile de la Uniunea Europeană. 
Având în vedere prevederile art. 1 din Ordonanța de Urgență a Guvernului nr. 24/2023 privind unele măsuri fiscal - bugetare destinate acordării unor împrumuturi din Trezoreria Statului și ținând cont de faptul că Municipiul Brad nu dispune de fonduri suficiente pentru a acoperi cheltuielile neeligibile aferente unor proiecte în derulare, am inițiat prezentul proiect de hotărâre prin care am propus aprobarea contractării unui împrumut în valoare de 4.000.000 lei, cu perioada de rambursare de 5 ani.
Proiectele pentru care se solicită împrumutul sunt următoarele:
- ”Dezvoltarea infrastructurii de învățământ antepreșcolar și preșcolar în municipiul Brad, județul Hunedoara”, cod SMIS 121901;
- ”Eficientizare energetică a imobilului ambulatoriu și dispensar T.B.C. a Spitalului Municipal Brad, județul Hunedoara”, cod SMIS 118451;
- ”Modernizare și extindere sistem de iluminat public în Municipiul Brad”, cod SMIS 127052.
Precizez că termenul de finalizare a acestor trei proiecte este în cursul anului 2023, nu mai târziu de 31.12.2023.
Din bugetul local al Municipiului Brad se asigură integral plata serviciului anual al datoriei publice locale aferent împrumutului.
Pe întreaga durată a serviciului datoriei publice locale, ordonatorul principal de credite are obligația să publice pe pagina de internet a Municipiului Brad următoarele date: 
a) hotărârea Comisiei de autorizare a împrumuturilor locale, precum și orice modificări și/sau completări ale acesteia; 
b) valoarea finanțării rambursabile contractate în valuta de contract; 
c) gradul de îndatorare a Municipiului Brad; 
d) durata serviciului datoriei publice locale, cu precizarea perioadei de grație și a perioadei de rambursare a finanțării rambursabile; 
e) dobânzile, comisioanele și orice alte costuri aferente fiecărei finanțări rambursabile; 
f) plățile efectuate din fiecare finanțare rambursabilă.
         Datele publicate pe pagina de internet se actualizează în prima decadă a fiecărui trimestru pentru trimestrul expirat, sub sancțiunile prevăzute de lege. 
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile art.1 alin. (5), art.120 și art. 121 alin. (1) și alin. (2) din Constituția României, republicată, ale art. 9 paragraful 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997, ale art. 7 alin. (2) și art. 1.166 și următoarele din Legea nr. 287/2009 privind Codul civil, republicată, cu modificările şi completările ulterioare, referitoare la contracte, ale art. 13 din Ordonanța de Urgență a Guvernului nr. 64/2007 privind datoria publică, aprobată cu modificări și completări prin Legea nr. 109/2008, cu modificările și completările ulterioare, ale art. 61 - 66  și art. 761 din Legea nr. 273/2006 privind finanțele publice locale, cu modificările și completările ulterioare, ale art. 2 lit. c), lit. k), lit. p), art. 5 alin. (1), art. 6, art. 9 și art. 10 din Ordonanța Guvernului nr. 119/1999 privind controlul intern/managerial și controlul financiar preventiv, republicată, cu modificările și completările ulterioare, ale art. 1 din Ordonanța de Urgență a Guvernului nr. 24/2023 pentru unele măsuri fiscal - bugetare destinate acordării unor împrumuturi din Trezoreria Statului, ale Hotărârii Guvernului nr. 9/2007 privind constituirea, componența și funcționarea Comisiei de autorizare a împrumuturilor locale, cu modificările și completările ulterioare, ale Ordinului nr. 1398/2023 pentru aprobarea Normelor metodologice privind mecanismul de acordare şi derulare a împrumuturilor acordate unităţilor/subdiviziunilor administrativ-teritoriale conform Ordonanţei de urgenţă a Guvernului nr. 24/2023 privind unele măsuri fiscal-bugetare destinate acordării unor împrumuturi din Trezoreria Statului, documentele în baza cărora se acordă împrumutul şi cele care stau la baza obţinerii avizului Comisiei de autorizare a împrumuturilor locale, precum şi modul de reflectare a sumelor respective în bugetele instituţiilor publice locale, ale art. 129 alin. (1), alin. (2) lit. b), alin. (4) lit. b) și  art. 155 alin. (1) lit. c) și alin. (4) lit. d) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 43 alin. (4) din Legea nr. 24/2000 privind normele de tehnică legislative pentru elaborarea actelor normative, republicată, cu modificările și completările ulterioare.

